Дидактически проект на урок по български език и литература 


Клас: 12
Тема: Преговор. Подготовка за изпита за степен бакалавър. Практически упражнения
Вид на урока: урок за обобщаване и систематизиране на знания


ЕДИНИЦИ НА КОМПЕТЕНЦИИТЕ:
4.1. Спазва основни езикови норми на правоговора в устната си реч.
4.2. Спазва основни езикови норми на правописа в писмената книжовна реч. 
4.3. Прилага основни езикови норми на пунктуацията в писмената книжовна реч.
4.4. Спазва стилови норми в книжовната си реч на лексикално ниво.

ЦЕЛИ И ЗАДАЧИ
1.  Да се затвърдят знания за пряко и преносно значение;
2. Да се тълкуват думите и изразите чрез синонимни изрази;
3. Да се разпознават синоними и антоними в текст;
4. Да се разпознават звуковите художествени средства в текст;
5. Да се формулират темата и основната мисъл на текста;
6. Да се характеризират героите от текста.

Дидактически форми и методи: беседа, анализ, синтез, мозъчна атака, индивидуална работа, работа в двойки и в групи, практически упражнения.

Дидактически материали: работен лист с упражнения, текстове за анализ



Ход на урока:
	№
Е. К.
	Етапи на дидактическа дейност
	Действени подходи
	Дидактически стратегии/ ресурси

	I. СЪБУЖДАНЕ НА ИНТЕРЕС
1. Въвеждане в темата на урока

2. Актуализация на предходни знания

3. Проверка и оценка на домашната работа
4. Обявяване на темата и целеполагане                                                                            
	Учителят поздравява учениците.
Подчертай думите или изразите, употребени в преносно значение. Обясни какво значение придобиват в контекста.
«Вестта се разнесе като горски пожар. Всички говореха за случилото се, а слуховете не спираха да пълзят като сенки из училището.»
Въпроси към учениците:
· Какво значение могат да имат думите?
· Какви художествени средства могат да се образуват от изразите в преносно значение?
· Как могат да се тълкуват думите и изразите?
Проверява се домашната работа. Учениците четат своите текстове, в които характеризират един литературен герой.
Днес ще преговорим изучените теми, като решаваме практически задачи.                                                                                                                           
	
Индивидуално 



Мозъчна атака

4.3
	II. РАЗШИРЕНИЕ

5. Закрепване на знанията














	Упражнение1: Прочетете текста и отговорете на въпросите след него.
«Слънцето погалва срамежливо покривите, а от стария орех се разливат сенки, леки като сън. Вятърът шепне тайни из тревата и кара нацъфтелите нарциси да кимат с жълтите си главички, сякаш се съгласяват с нещо важно.
Пейките, посребрени от времето, стоят кротко, потънали в спомени. Стъпките ми пропадат в тишината, а въздухът е наситен с аромати – като стара песен, която ти напомня нещо забравено.
Старата градина диша бавно и живее свой спокоен живот, далеч от шума на града. Тя е като дом, в който никой не говори, но всичко казва.»


❓Въпроси към учениците:
1. Открийте всички изрази с преносно значение. Каква роля играят те за въздействието на текста?
2. Кои тропи и фигури са използвани? Как допринасят за атмосферата?
3. Какво настроение внушава текстът? Посочете думи/образи, които го изграждат.
4. Съставете и запишете 3 изречения, като употребите думата «глава» в различни значения (пряко и преносно)
5. Тълкувайте значението на изразите чрез синонимен израз или едно изречение:
а) вятърът шепне-       б) посребрени от времето-    в) слънцето погалва-
       6. Запишете синоними на следните думи от текста:
          Говоря-         дом-             спокоен-           аромат-         пропадат-
       7.Запишете антоними на следните думи от текста:
         Стара-                шум-                 казва-              лек-             бавно-
       8.Формулирай темата и основната мисъл на този текст.
       9.Посочете три съществени особености в описанието на пролетта.
Упражнение 2: Прочетете текста и отговорете на въпросите след него.
«Седеше на първия чин, близо до прозореца, все така изправен, както преди десетилетия. Гласът му бе станал по-тих, но в очите му още проблясваше онзи пламък – строг, но справедлив, който респектираше ученици и учители.
Градът се бе променил, училището също, но той остана същият – точен, премерен, с думи, които тежаха повече от тишината.
Децата го гледаха с любопитство, без да разбират напълно защо възрастните го поздравяваха с уважение. Той никога не повишаваше глас. Самото му присъствие изискваше тишина.
В края на часа се усмихна леко – усмивка, в която се криеха десетки поколения, изпити, сълзи и победи. После стана, взе си шапката и излезе, оставяйки след себе си тишина, пълна с уважение.»
Задачи за учениците:
1. Определете вида на характеристиката:
· Кои изрази представят пряка характеристика (директна оценка)?
· Кои детайли изграждат косвена характеристика чрез действия, поведение, отношение на другите?
2. Извлечете качества на героя:
· Какви личностни черти можем да определим? (напр. достоен, принципен, уважаван, дисциплиниран)
· Подкрепи отговора си с цитати от текста.
3. Опишете образа на стария учител:
Напишете характеристика в един абзац, като използваш пряка и косвена оценка, подходящ стил и свързващи думи (напр. „Той се отличава с...“, „Това личи от...“, „Чрез... се разкрива неговата...“).
Учениците четат отговорите си пред класа и се взаимоценяват.
	Работа в двойки

Практически упражнения






Анализ 

Работен лист











Работа в групи


Анализ и синтез

	III. РЕФЛЕКСИЯ
6. Обобщение за работата през часа

7. Реализация и коментар на домашната работа по избор
	•	Въпроси към класа:
· Какво повтаряхме днес?
· Какви тропи и фигури се използват в художествените текстове?
· Как формулираме темата и основната мисъл на текста?
· Какви детайли помагат да характеризираме героя?

Домашна работа
Стр.63, упр.2-4 писмено/ стр.64 упр.11-12 писмено
	
Беседа 


Подробен коментар




